Aika: 2.10.2019 klo 13.15 – 14.45

Paikka: OAJ:n toimisto, Kirkkokatu 33B

Jäsenet: Eveliina Bovellan

Joanne Jalkanen

Elizabeth Järveläinen

Erja Mielonen

Karoliina Peltola

Hilkka Repo

Varpu Voutilainen (poissa)

Kerstin Ylönen (poissa)

**§ 1 Kokouksen avaus**

Kokous avattiin klo 13.28.

**§ 2 Puheenjohtajan ja sihteerin valinta**

Karoliina toimii puheenjohtajana ja Eveliina sihteerinä.

**§ 3 Esityslistan hyväksyminen kokouksen työjärjestykseksi**

Hyväksyttiin.

**§ 4 KieKu 4 –hankkeen tilannekatsaus**

* hanketilin saldo 2620 e + omavastuuosuus 7500 e = 10 120 e
* jäljellä oleva raha käytetään koulunkäynninohjaajien ja koordinaattorin palkkakustannuksiin
* käytettävä v. 2019 loppuun mennessä

**§ 5 KieKu 5 –hankkeen esittely ja ideointia toiminnalle**

Karoliina esitteli KieKu 5:n hankehakemuksen ja taloussuunnitelman. Asiakirjat ovat KieKu 5 –ryhmässä Sharepointissa.

Ideointia toiminnalle:

Kutsutaan perusopetuspäällikkö Taina Vainio seuraavaan KieKu –hankkeen suunnitteluryhmän kokoukseen. Kaksikielisen ja kielirikasteisen opetuksen kehittämisessä on tärkeää kuunnella opettajia asiantuntijoina.

Englanninkielinen koulunkäynninohjaaja Rajalan ja Hatsalan kouluille ja saksankielinen ohjaaja Kalevalan koululle.

Twinkl-lisenssi Rajalan koulun kaksikieliseen opetukseen myös jatkossa.

Saksan kielellä rikastettu opetus tarvitsisi enemmän tukea.

Rajalan ja Hatsalan koulujen kaksikielisten opetuksen opettajien verkostoituminen.

**§ 6 Kansainvälisen koulun tilanne ja jatkosuunnitelmat**

Keväällä 2019 aloitettiin opetusjohtajan aloitteesta kansainvälisen koulun suunnittelu. Kartoitettiin muiden suurten kaupunkien kaksikielisten koulujen toimintamalleja, esim. Tampereen FISTA. Ajatuksena on kasvattaa kaksikielisen opetuksen määrää siten, että Rajalan koulussa olisi 1,5-sarjainen kaksikielinen opetus.

Kansainvälisen koulun valmistavalle luokalle nähdään olevan Kuopiossa tarvetta siksi, että perusopetukseen tulee oppilaita, joilla on vahva englanti mutta puutteellinen suomen kielen taito. Kuopion kaupungin kansainvälisyysstrategian mukaista on tarjota koulupaikka sellaisten kansainvälisten perheiden lapsille, jotka asuvat Kuopiossa lyhyen aikaa, esim. vanhempien työkomennuksen takia.

Suunnittelua on tehty tähän mennessä talous edellä, jotta tiedettäisiin raamit, joissa voidaan toimia. Todennäköisesti ensi vuodeksi ei saada kaupungilta lisärahoitusta kansainvälisen koulun kehittämiseen, koska kaupungin talous on heikko. Tässä vaiheessa ei ole lyöty lukkoon yhtä tiettyä toimintamallia, vaan ollaan avoimia erilaisille vaihtoehdoille.

Jos halutaan, että kaksikielisen opetuksen oppilasmäärää lisätään, opettajat tarvitsisivat täydennyskoulutusta englannin kielellä opettamiseen. Uusia opettajia rekrytoidessa pitäisi olla vaatimus kielitaidosta (taito opettaa englanniksi). Voitaisiin myös kokeilla työnkiertoa, jotta saataisiin muista kouluista opettajia, jotka pystyvät opettamaan englanniksi.

Perusopetuksen johdon toiveena on, että KieKu 5 –hankkeen kautta vietäisiin eteenpäin kansainvälisen koulun suunnittelua.

**§ 7 Muut asiat**

Saksan kielellä rikastetun opetuksen jatko Kalevalan koulussa on tällä hetkellä epävarma. Jos tämänhetkisistä esikoululaisista ei muodostu A1-saksan ryhmää, saattaa käydä niin, että saksan kielellä rikastetun opetuksen luokkaa ei aloiteta ensi lukuvuonna. Opettajien ehdotus on, että saksan kielellä rikastettu opetus jatkuisi entiseen tapaan, ja siihen voisivat osallistua myös oppilaat, jotka ovat valinneet A1-englannin. Neuvottelut asiasta ovat käynnissä. Kielten tutoropettajahanke voisi toimia Kalevalan koulun varhennetun A1-englannin opetuksen tukena.

**§ 8 Seuraava kokous**

Mahdollisuus avoimeen vuorovaikutukseen koetaan tärkeäksi. Seuraava kokous pidetään 17.12. klo 13.15 kouluviraston 4. kerroksen kokoushuoneessa. Kutsutaan Taina Vainio paikalle klo 14 alkaen.

**§ 9 Kokouksen päättäminen**

Kokous päätettiin klo 14.54.